CELEX: 62008CN0039
Language: et
Date: 2008-02-04 00:00:00
Title: Kohtuasi C-39/08: Eelotsusetaotlus, mille esitas Bundespatentgericht (Saksamaa) 4. veebruaril 2008 — Kaubamärgiõigust puudutav kohtuasi, mille pooled on: Bild.T-Online.de AG & Co. KG ja Präsident des Deutschen Patent- und Markenamts

26.4.2008   
            
            
               ET
            
            
               Euroopa Liidu Teataja
            
            
               C 107/12
            
         Eelotsusetaotlus, mille esitas Bundespatentgericht (Saksamaa) 4. veebruaril 2008 — Kaubamärgiõigust puudutav kohtuasi, mille pooled on: Bild.T-Online.de AG & Co. KG ja Präsident des Deutschen Patent- und Markenamts
   (Kohtuasi C-39/08)
   (2008/C 107/18)
   Kohtumenetluse keel: saksa
   Eelotsusetaotluse esitanud kohus
   Bundespatentgericht
   Põhikohtuasja pooled
   Bild.T-Online.de AG & Co. KG ja Präsident des Deutschen Patent- und Markenamts
   Eelotsuse küsimused
   
               1.
            
            
               Kas 21. detsembri 1988. aasta direktiiv 89/104/EMÜ kaubamärke käsitlevate liikmesriikide õigusaktide ühtlustamise kohta (1) artikkel 3 nõuab võrdsete konkurentsivõimaluste tagamiseks identsete või võrreldavate taotluste võrdset kohtlemist?
            
         
               2.
            
            
               Juhul, kui esimesele küsimusele vastatakse jaatavalt, siis kas siseriiklik kohus peab arvestama konkreetseid viiteid konkurentsi moonutava ebavõrdse kohtlemise kohta ja sealjuures võtma kontrollimisel arvesse ametiasutuste varasemaid otsuseid samalaadsetes asjades?
            
         
               3.
            
            
               Juhul, kui teisele eelotsuse küsimusele vastatakse jaatavalt, siis kas siseriiklik kohus peab direktiivi 89/104/EMÜ artikli 3 tõlgendamisel ja kohaldamisel arvestama konkurentsi moonutava diskrimineerimise keeldu juhul, kui ta on sellise diskrimineerimine tuvastanud?
            
         
               4.
            
            
               Juhul, kui esimesele, teisele ja kolmandale eelotsuse küsimusele vastatakse eitavalt, siis kas siseriiklik õigus peab sätestama, et ametiasutusel on kohustus algatada konkurentsimoonutuste vältimiseks omal algatusel varasema õigusvastaselt registreeritud kaubamärgi tühistamismenetlus?
            
         
      (1)  EÜT 1989, L 40, lk 1.